Z A P I S N I K
sa 3. sjednice Vijeća Mjesnog odbora Malešnica
održane 23. kolovoza 2021. godine s početkom u 18:30 sati u prostorijama MS

Malešnica, Ivane Brlić Mažuranić 18
Nazočni članovi Vijeća: Zdenka Blažeković, Frano Čirko, Marko Kurešić, Krešimir Lončar, Mladen Malogorski, Karmela Martinjak, Dario Mora, Zoran Tihomirović      
Nenazočni članovi Vijeća: Josip Matić
Predsjedava: Zdenka Blažeković, predsjednica Vijeća MO Malešnica 
Zapisnik vodi: Krešimir Lončar, član Vijeća                        

Predsjednica konstatira da je sjednici nazočno 8 članova Vijeća te otvara 3. sjednicu Vijeća Mjesnog odbora Malešnica.
Predsjednica daje na glasovanje zapisnik s 2. sjednice, koji je jednoglasno prihvaćen.
Predloženi dnevni red je:
                                                     
 DNEVNI RED

1. Prijedlog zaključka o donošenju odobrenja za jednokratno korištenje prostora Mjesnog odbora 
2. Prijedlog zaključka o prijedlogu odluke o naknadi predsjednicima, potpredsjednicima i članovima Vijeća gradskih četvrti i Vijeća mjesnih odbora

3. Prijedlog zaključka o pritužbi građana – vatrogasni stupići 

4. Prijedlog zaključka o postavljanju kontejnera za papir i plastiku 
5. Prijedlog zaključka o voznom redu autobusnih linija 
6. Prijedlog zaključka o postavljanju klamerica za bicikle 
7. Prijedlog zaključka o iscrtavanju zebri
8. Prijedlog zaključka o postavljanju kanti za odlaganje psećeg izmeta
9. Prijedlog zaključka o dostavi popisa inventara
10. Prijedlog zaključka o prijedlogu odluke o izmjenama i dopunama Odluke o davanju u zakup i na drugo korištenje površina javne namjene
11. Prijedlog zaključka o iscrtavanju oznaka za biciklističke staze 
12. Prijedlog zaključka o imenovanju kandidata za člana školskog odbora OŠ Malešnica
13. Prijedlog zaključka o podizanju spomenika slovenskom pjesniku dr. Franceu Prešernu 
14. Informacije, pitanja i prijedlozi

Predloženi dnevni red jednoglasno je prihvaćen.
Ad 1)  Prijedlog zaključka o donošenju odobrenja za jednokratno korištenje prostora Mjesnog odbora 
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“ donosi

Z A K LJ U Č A K

Vijeće Mjesnog odbora Malešnica je suglasno da predsjednik Vijeća Mjesnog odbora Malešnica može samostalno, bez sazivanja sjednice Vijeća Mjesnog odbora, odobriti korištenje prostora MO Malešnica.
Ad 2) Prijedlog zaključka o prijedlogu odluke o naknadi predsjednicima, potpredsjednicima i članovima Vijeća gradskih četvrti i Vijeća mjesnih odbora
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi
Z A K LJ U Č A K

Vijeće Mjesnog odbora Malešnica je suglasno s prijedlogom odluke o izmjeni Odluke o naknadi predsjednicima, potpredsjednicima i članovima Vijeća gradskih četvrti i Vijeća mjesnih odbora.
Ad 3)  Prijedlog zaključka o pritužbi građana – vatrogasni stupići
Predsjednica VMO Malešnica upoznala je prisutne s točkom dnevnog reda i otvorila raspravu. Dario Mora je napravio izlaganje spomenute pritužbe. U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Temeljem pritužbe građana (dusan.bjelivuk@gmail.com i sonja.papes@gmail.com) na vatrogasne stupiće (tzv. gljive) u ulici Donje Vrapče kod broja 53, te na stupiće na svim vatrogasnim prilazima u ulici Zvonimira Furtingera, Vijeće Mjesnog odbora Malešnica upućuje Gradskom uredu za prostorno uređenje, izgradnju Grada, graditeljstvo, komunalne poslove i promet kako slijedi:

1. zahtjev za premještanjem stupića bliže samoj ulici, na način kako je to izvedeno u Ulici Drage Ivaniševića, koja je odmah pored, a u svrhu onemogućavanja nepropisnog parkiranja ispred samih stupića. Radi se o 4 vatrogasna prilaza sa zapadne strane i 1 vatrogasnom prilazu sa istočne strane ulice.

2. zahtjev za postavljanjem jednog vatrogasnog stupića u Ulici Dubravka Ivančana na vatrogasnom prilazu, gdje stupić nedostaje (preko puta drvenog mostića).
Ad 4)  Prijedlog zaključka o postavljanju kontejnera za papir i plastiku
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica traži od  Zagrebačkog holdinga – podružnice Čistoća sljedeće:

1. izmještanje tzv. zvona za papir i plastiku s uskim otvorom, te postavljanje kontejnera za papir i plastiku na slijedećim lokacijama: 

· ugao Ulice Marina Tartaglie i Ulice Ante Topića Mimare

· parkiralište pored željezničke stanice Vrapče (Vrapčanska putina kod broja 41)

2. umjesto 2 kontejnera za miješani komunalni otpad postavljanje 1 kontejnera za papir i 1 za plastiku na križanju Ulice Malešnica i Ulice Ante Topića Mimare

Ad 5)  Prijedlog zaključka o voznom redu autobusnih linija
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO. Linija 146 koristi manji autobus u ljetnom periodu (do 05.09), a autobus je konstantno maksimalno popunjen. Naredne godine će od strane MO biti dan prijedlog prema ZET-u da se ne uvodi manji autobus u ljetnom periodu. 
Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica traži od  ZET-a sljedeće:

-
uvođenje noćne autobusne linije Črnomerec-Špansko

-
češćim polascima autobusa 136 i 146 u vrijeme „prometnih špica“

-
usklađivanje linija 136 i 146 na način da ne polaze jedan za drugim u razmacima od par minuta
Ad 6)  Prijedlog zaključka o postavljanju klamerica za bicikle
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO. Kroz raspravu je došlo do ideje da se do idućih sjednica svi članovi vijeća predlože frekventna mjesta u kvartu za postavljanje klamerica. U ovom trenutku nije potrebno micanje spirale kod MO Malešnica, već će joj se pronaći prikladnija pozicija. 
Predsjednica predlaže, a Vijeće jednoglasno s 8 glasova “za“  donosi
Z A K LJ U Č A K

Vijeće Mjesnog odbora Malešnica vraća prijedlog na doradu. Na nekim od frekventnih lokacija u samom kvartu bi se postavile klamerice. Svi članovi vijeća mogu dati svoje prijedloge te će se o ovoj temi raspraviti na narednim sjednicama. 
Ad 7)  Prijedlog zaključka o iscrtavanju zebri
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica traži od  Zagrebačkog holdinga, podružnice Zagrebačke ceste iscrtavanje zebri i to na lokacijama:

-
Ulica Janka Matka kod pomoćnog ulaza u školu – u razini spajanja s ulicom iz smjera Ulice Milivoja Matošeca

-
Ulica Kožinčev put – u razini ulice Kožinčev odvojak I

-
Ulica Vrapčanska putina -  u razini Injatićke/Brezdaničke ulice

-
spoj Ulice Zvonimira Furtingera i Ante Topića Mimare – kod kvartovskog dućana, te Ulica Ante Topića Mimare u razini kućnog broja 61 (obnavljanje crtovlja)
Ad 8)  Prijedlog zaključka o postavljanju kanti za odlaganje psećeg izmeta
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica traži od Zagrebačkog holdinga - podružnice Čistoća postavljanje kante za odlaganje psećeg izmeta na lokaciji Vrapčanska putina (na zelenoj površini uz prugu nasuprot Obedske ulice).
Ad 9)  Prijedlog zaključka o dostavi popisa inventara
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica upućuje zahtjev Gradskom uredu za financije da dostavi popis inventara za prostorije Mjesnog odbora Malešnica.
Ad 10)  Prijedlog zaključka o prijedlogu odluke o izmjenama i dopunama Odluke o davanju u zakup i na drugo korištenje površina javne namjene
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica je suglasno s prijedlogom Odluke o izmjenama i dopunama Odluke o davanju u zakup i na drugo korištenje površina javne namjene.
Ad 11) Prijedlog zaključka o iscrtavanju oznaka za biciklističke staze
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica traži od  Zagrebačkog holdinga - podružnice Zagrebačke ceste iscrtavanje oznaka za biciklističke staze cijelom sjevernom i južnom stranom Ulice Ivane Brlić Mažuranić.
Ad 12) Prijedlog zaključka o imenovanju kandidata za člana školskog odbora OŠ Malešnica
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica je suglasno da kandidat za člana školskog odbora OŠ Malešnica ispred Vijeća Mjesnog odbora Malešnica bude član Vijeća:

-
Zoran Tihomirović
Ad 13) Prijedlog zaključka o podizanju spomenika slovenskom pjesniku dr. Franceu Prešernu

Predsjednica VMO Malešnica upoznala je prisutne s točkom dnevnog reda i otvorila raspravu.
U raspravi su sudjelovali svi članovi VMO.

Predsjednica predlaže, a Vijeće jednoglasno s 8 glasova “za“  donosi

Z A K LJ U Č A K

Vijeće Mjesnog odbora Malešnica je suglasno s podizanjem spomenika slovenskom pjesniku dr. Franceu Prešernu na šetnici uz jezero Bundek.
Ad 14) Informacije, pitanja, prijedlozi

Karmela Martinjak je predložila da se vodi popis „inventara“ po kvartu, recimo broja kanti za pseći izmet, broj pješačkih prijelaza, broj uspornika i slično. Na taj način bi se lakše i brže  mogle pružati informacije građanima. U narednom periodu će biti kreirano on-line mjesto na kojem će se spremati takve i slične informacije.
Mladen Malogorski je dobio prijavu od strane građana da se park (između ulice Zvonimira Furtingera i Drage Ivaniševića) modernizira te da se poprave neispravne sprave i klupe. U planu aktivnosti za ovu godinu se nalazi izrada projektne dokumentacije za navedeni park (18.759,00 kn) no u trenutku sjednice nije se počelo s radom na izradi projektne dokumentacije. Predsjednica MO Malešnica će tražiti dodatne informacije te ćemo se javiti osobi koja je prijavila slučaj sa svim dostupnim informacijama. Mladen Malogorski, član vijeća, će poslati sve kronologiju cijelog slučaja predsjednici MO.  

Karmela Martinjak predlaže da se naprave dani otvorenih vrata u MO, npr. da se napravi izložba o Malešnici, da stanovnici mogu upoznati članove mjesnog odbora, izložba fotografija i slično. Svi članovi mjesnog odbora su se složili s inicijativom. 
Marko Kurešić predlaže da pozivi na sjednice MO dolaze barem 7 dana prije same sjednice kako bi se mogli lakše organizirati. Svi članovi MO su suglasni s prijedlogom i pozivi za sjednice će dolaziti prije. 
Sjednica je završila u 19:50 sati.
KLASA: 026-02/21-002/1082
URBROJ: 251-06-11-1402-21-2

U Zagrebu, 23. kolovoza 2021.
                                                                                            PREDSJEDNICA 

                                                                                 VIJEĆA MJESNOG ODBORA 








          MALEŠNICA





                              Zdenka Blažeković
